Document ID: /roh_data/filtered/fineweb-2-filterrobots_roh.jsonl.gz/41885

Naschida è la burgaisa svizra Lydia Gabor en Rumenia. Sia scolaziun ha ella fatg en Svizra romanda, a l’Universitad da Losanna, nua ch’ella ha studegià litteratura e filosofia. Durant dus segiurns da plirs mais a Firenza ha ella optimà sias enconuschientschas da talian per pudair lavurar sco scolasta da talian. Pli tard ha ella instruì als collegis Béthusy e Grand-Venne a Losanna.
Lydia Gabor fa part dapi il 1990 al team da La 1ère. Sco redactura, cronista, columnista e moderatura è ses champ d’incumbensas vast; ella lavura per emissiuns davart la cultura e la societad. Tranter auter moderescha ella l’emissiun «Rien n’est joué» e realisescha grondas reportaschas per l’emissiun «De quoi j’me mêle».